
ANNEX I
CONVOCATÒRIA PER A LA CONCESSIÓ DE SUBVENCIONS EN MATÈRIA DE PROMOCIÓ ECONÒMICA (AJUTS A EMPRESARIS I PERSONES AUTÒNOMES DEL MUNICIPI
ANY 2025

1. Bases Reguladores

Aquestes subvencions es regiran per allò que s'ha fixat en la present convocatòria; , en la Llei 38/2003, de 17 de novembre, General de Subvencions; en el Reglament General de la Llei de Subvencions aprovat per Reial decret 886/2006, de 21 de juliol; en la Llei 39/2015, d'1 d'octubre, del Procediment Administratiu Comú de les Administracions Públiques; en el Reial decret 130/2019, de 8 de març, pel qual es regula la Base de dades Nacional de Subvencions i la publicitat de les subvencions i altres ajudes públiques; en les bases de la subvenció, publicada en el Butlletí Oficial de la Província de Tarragona núm.CVE 2025-04091  amb data 14/05/2025 i en les restants normes de dret administratiu que en el seu cas siguin aplicables, i en defecte d'això, les normes de dret privat.

Les bases reguladores de la concessió d'aquestes subvencions estan contingudes en l'Ordenança per a la concessió de subvencions en matèria d’ajuts a empresaris i persones autònomes del municipi, aprovada en data 30 de juny de 2025 i publicades en el BOPT  núm.CVE 2025-04091  amb data 14/05/2025.

El procediment per a la concessió d'aquestes subvencions serà en règim de concurrència pública no competitiva, mitjançant la comparació de les sol·licituds presentades, a fi d'establir una prelació entre aquestes d'acord amb els criteris de valoració establerts en aquesta convocatòria, adjudicant, amb el límit fixat en el punt següent.

2. Crèdits Pressupostaris

L’import màxim que es destina als projectes subvencionables que preveuen les presents bases, és de 50.000 euros. No obstant, aquestes partides poden ser ampliades per l’òrgan gestor durant el procés d’atorgament i d’acord amb l’article 58 del Reial Decret 887/2006, de 21 de juliol, pel qual s’aprova el Reglament de la Llei general de subvencions, com a conseqüència d’una generació, ampliació o incorporació de crèdit. 

El pressupost per les línies que preveuen les presents bases és el següent: 


· Línia 1. Actuacions destinades a la transició energètica: 23.500 euros. 

· Línia 2. Actuacions destinades a la creació de nous llocs de treball: 16.500 euros. 

· Línia 3. Actuacions destinades a la creació d’una nova activitat econòmica: 10.000 euros 


3. Objecte, Condicions, Requisits i Finalitat de la Concessió de la Subvenció

 
L’objecte de les presents bases és regular i fixar els criteris i el procediment per a la concessió d’ajuts per a persones empresàries i autònomes amb activitat econòmica al terme municipal de Pratdip. 

2.Concretament, són objecte de subvenció les següents actuacions: 

2.1. Línia 1. Les actuacions destinades a la transició energètica. 
2.2. Línia 2. Les actuacions destinades a la creació de nous llocs de treball. 
2.3. Línia 3. Les actuacions destinades a la creació d’una nova activitat econòmica al terme municipal de Pratdip. 

Aquestes ajudes estan dirigides a persones empresàries individuals, autònomes i empreses del terme municipal que contribueixin al desenvolupament econòmic i laboral local, en els termes establerts en les presents bases. 

Condicions generals per totes les línies de la present subvenció:

a)En tots els casos les persones beneficiàries hauran de trobar-se al corrent de les obligacions tributàries amb l’ajuntament i acreditar que es troben al corrent de les seves obligacions tributàries i fiscals i l'Agència Estatal d'Administració Tributària, així com també amb la Seguretat Social. 

b)No haver estat sancionades en ferm per incompliment de la normativa laboral, fiscal o mediambiental en els darrers tres anys.

c)No haver estat objecte de sancions administratives fermes ni de sentències fermes condemnatòries per haver exercit o tolerat pràctiques discriminatòries per raó de sexe o de gènere i segons la Llei 17/2015, d'igualtat efectiva de dones i homes.

d)No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, de conformitat amb el text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost, o, si han estat sancionats, han d'haver aplicat les mesures correctores previstes i haver abonat les quantitats requerides per a aquest concepte.

e)Les inversions i activitats objecte de subvenció hauran d’estar ubicades al terme municipal de Pratdip.

f)L’Ajuntament podrà comprovar en qualsevol moment la veracitat de les dades declarades. En cas d’incompliment per part de les persones beneficiàries de qualsevol de les obligacions previstes en aquestes bases, l’Ajuntament podrà procedir, d’acord amb el previst a la Llei 38/2003, de 17 de novembre, General de Subvencions, i el Decret legislatiu 3/2002, de 24 de desembre, pel qual s’aprova el Text refós de la Llei de finances públiques de Catalunya, a l’anul·lació i/o revocació total o parcial de la subvenció. Això comportarà l’obligació inherent de les persones beneficiàries de retornar les quantitats percebudes, juntament amb els interessos de demora corresponents.

g)En cas que l’actuació requereixi llicència d’activitat o d’obra, cal disposar de la corresponent llicència, fet que es revisarà d’ofici.

h)Les persones beneficiàries han d’estar al corrent del pagament de les obligacions tributàries i de la Seguretat Social a tots els nivells territorials, fet que es revisarà d’ofici, en cas d’acceptació expressa per part de les persones sol·licitants. En cas de no acceptació de la revisió d’ofici, les persones sol·licitants hauran de presentar els corresponents certificats d’estar al corrent, excepte el de deutes municipal que s’expedirà d’ofici. A aquests efectes, s’unirà als expedients individuals prova fefaent.

Condicions específiques per totes les línies de la present subvenció.

Línia 1. Actuacions destinades a la transició energètica.

a)S’haurà d’acreditar que, com a resultat d’aquestes actuacions, s’assoleix un progrés cap a la neutralitat climàtica en línia amb la Prospectiva Energètica de Catalunya 2050 en les actuacions de transició energètica.

b)Només seran subvencionables els projectes que acreditin, mitjançant certificat d’eficiència energètica emès per tècnic/a competent, una reducció mínima del 10% en energia primària no renovable en la totalitat de les actuacions efectuades en el projecte.

c)Perquè un projecte pugui ser valorat i considerat subvencionable en el marc de la línia d’ajuts per a l’eficiència energètica s’estableix un import mínim d’inversió de 1.000 € de base imposable, impostos no inclosos.

Línia 2. Actuacions destinades a la creació de llocs de treball.

a)Per poder-se acollir a la subvenció, les persones físiques i/o jurídiques hauran de comprometre's a formalitzar les contractacions abans del 31 de desembre del 2025, mitjançant una declaració responsable en el formulari de sol·licitud.

b)Les persones beneficiàries de la subvenció hauran d’acreditar la generació de com a mínim un lloc de treball en la seva empresa de caràcter indefinit i a jornada completa.

c)Els lloc/s de treball creat/s s’han de mantenir durant un període mínim d'un any.

d)El centre de treball ha d’estar ubicat al terme municipal de Pratdip. Alhora que la persona treballadora o les persones treballadores han d’estar adscrites al centre de treball situat al terme municipal de Pratdip.

e)En cas que la persona contractada cessi la seva relació laboral, a instancia seva o de l’empresa, caldrà que sigui restituïda en un termini màxim de 15 dies naturals.

f)L’empresa ha d’estar legalment constituïda i activa durant tot el procés de subvenció i d’acord amb els requisits de manteniment mínims fixats a les presents bases.

Línia 3. Actuacions destinades a la creació d’una nova activitat econòmica.

a)Haver iniciat una nova activitat econòmica entre l’1 de gener de 2023 i el 31 de desembre de 2025, inclòs.

b)L’empresa ha d’estar legalment constituïda i activa durant tot el procés de subvenció i d’acord amb els requisits de manteniment mínims fixats a les presents bases.

c)El centre de treball ha d’estar ubicat en el terme municipal de Pratdip.

d)Les persones beneficiàries de la subvenció per inversions resten obligades a mantenir l’activitat durant un període mínim d’un any.

e)En cap cas seran subvencionables les activitats econòmiques resultants de la subrogació en supòsits de successió d’empresa, sigui per fusió o absorció. Així mateix, no es concediran subvencions per a l’adquisició o traspàs de negocis preexistents


4. Òrgan Competent per a la Instrucció i Resolució del Procediment

L'òrgan competent per a la instrucció de l'expedient és la Junta de Govern Local
Aquest sol·licitarà quants informes estimi necessaris per resoldre, així com avaluar les sol·licituds que es presentin dintre del termini i en la forma escaient, tot això de conformitat amb l'article 24 de la Llei 38/2003, de 14 de novembre, General de Subvencions.

5. Termini de Presentació de Sol·licituds i Documentació

Les sol·licituds es formularan en el model de sol·licitud.  Es dirigiran a l'Alcaldessa de l'Ajuntament, i es presentaran en el Registre d'entrada de l'Ajuntament o per qualsevol dels mitjans assenyalats en l'article 16.4 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini de 20 dies hàbils des de la publicació de l'extracte de la convocatòria en el Butlletí Oficial de la Província. 
Hauran d'acompanyar-se a la sol·licitud els documents següents:
Línia 1. Actuacions destinades a la transició energètica:

-Fotocòpia del DNI de la persona sol·licitant i acreditació de la representació.
-Fotocòpia del CIF de l’empresa
-Fotocòpia de l’alta censal a l’AEAT.
-Factura i el seu corresponent justificant de pagament de les depeses de l'actuació o, en el seu detriment, el pressupost corresponent.
-En el cas de projectes d'electrodomèstics eficients, s’haurà d’aportar la següent documentació:
o Categoria energètica (lletra) de l'electrodomèstic actual o, en defecte d’això un document acreditatiu de la seva antiguitat.
O Categoria energètica (lletra) de l'electrodomèstic que es preveu adquirir.
  
-En la resta d’actuacions que no incloguin electrodomèstics eficients, s’haurà d’aportar la següent documentació:

o Certificat d'eficiència energètica emès pel tècnic/a corresponent, relatiu a la situació energètica abans de realitzar l’actuació.
-En cas que l’actuació ja s’hagi dut a terme caldrà presentar, a més, la següent documentació:
o Evidència de la categoria energètica del nou electrodomèstic.
O Certificat de la deixalleria que acrediti el reciclatge de l'electrodomèstic antic, per tal que la substitució dels electrodomèstics es realitzi de manera efectiva i sostenible.
O Fotografies acreditatives de la inversió realitzada, que hauran d’incloure fotografies de l’estat d’abans i a posterior d’haver efectuat la inversió.
O Certificat emès pel tècnic/a corresponent, el qual acreditarà que l’obra/instal·lació s’ha executat correctament.

Línia 2. Actuacions destinades a la creació de nous llocs de treball: 

-Fotocòpia del DNI de la persona sol·licitant.
-Fotocòpia del CIF de l’empresa.
-Fotocòpia de l’alta censal a l’AEAT.
-Fotocòpia del contracte de la nova/noves persona/persones treballadora/es objecte de la subvenció, o en el seu detriment, el pressupost corresponent.
-Nòmines i el seu corresponent justificant de pagament o, en el seu detriment, el pressupost corresponent.
-Fotocòpia de la Relació Nominal de Treballadors i del Rebut de Liquidació de Cotitzacions o equivalent, en cas que les contractacions ja hagin estat efectives i el seu corresponent pagament.
-Declaració responsable de les persones físiques i/o jurídiques on es comprometin a formalitzar les contractacions abans del 31 de desembre del 2025.

2.3.Línia 3. Actuacions destinades a la creació d’una nova activitat econòmica: 

-Fotocòpia del DNI de la persona sol·licitant.
-Fotocòpia del CIF de l’empresa
-Fotocòpia de l’alta censal a l’AEAT.
-Factura/es i justificant/s de pagament de les depeses de l'actuació o, en el seu detriment, el pressupost o pressuposts corresponent.

Si la sol·licitud no reuneix els requisits establerts en la norma de convocatòria, l'òrgan competent requerirà a l'interessat perquè l'esmeni en el termini màxim i improrrogable de 10 dies, indicant-li que si no ho fes se li tindrà per desistit de la seva sol·licitud.

7. Proposta de resolució provisional, resolució definitiva, terminis i notificació

Una vegada avaluades les sol·licituds, per l'òrgan instructor es formularà la proposta de resolució , degudament motivada, que serà notificada als interessats. La proposta de resolució formulada tindrà el caràcter de definitiva.
El termini de resolució i notificació serà de sis mesos.


8. Fi de la Via Administrativa

L'acte de resolució de la subvenció esgota la via administrativa. 

D'acord amb el que disposen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, contra aquesta resolució podrà interposar-se recurs potestatiu de reposició davant l'Alcalde d'aquest Ajuntament, en el terme d'un mes a comptar des de l'endemà de la recepció de la notificació, o bé directament recurs contenciós administratiu davant el Jutjat del Contenciós-Administratiu de Tarragona,  en el termini de dos mesos, a comptar des de l'endemà al de la recepció de la notificació, de conformitat amb l'article 46 de la Llei 29/1998, de 13 de juliol, de la Jurisdicció Contenciós-Administrativa.

8. Criteris de valoració dels projectes

Els projectes es valoraran d'acord amb el que disposa la base desena de les bases reguladores de la concessió d'aquestes subvencions, contingudes en l'Ordenança per a la concessió de subvencions en matèria d’ajuts a empresaris i persones autònomes del municipi, aprovada en data 30 de juny de 2025 i publicades en el BOPT  núm.CVE 2025-04091  amb data 14/05/2025. 

9. Mitjans de notificació o publicació

Les notificacions es practicaran en el lloc i pel mitjà que el sol·licitant faci constar a aquest efecte en la sol·licitud, tenint en compte allò que s'ha fixat a aquests efectes en l'article 41 de la Llei 39/2015, d'1 d'octubre, del Procediment Administratiu Comú de les Administracions Públiques.

